title: Kommissionens gennemførelsesforordning (EU) 2019/464 af 21. marts 2019 om indledning af en undersøgelse vedrørende den mulige omgåelse af antidumpingforanstaltningerne, som blev indført ved Rådets gennemførelsesforordning (EU) nr. 412/2013 på importen af bordservice og køkkenartikler af keramisk materiale med oprindelse i Folkerepublikken Kina, og at gøre denne import til genstand for registrering

text:
                  22.3.2019

                  DA

                  Den Europæiske Unions Tidende

                  L 80/18

         KOMMISSIONENS GENNEMFØRELSESFORORDNING (EU) 2019/464
         af 21. marts 2019
         om indledning af en undersøgelse vedrørende den mulige omgåelse af antidumpingforanstaltningerne, som blev indført ved Rådets gennemførelsesforordning (EU) nr. 412/2013 på importen af bordservice og køkkenartikler af keramisk materiale med oprindelse i Folkerepublikken Kina, og at gøre denne import til genstand for registrering
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1), særlig artikel 13, stk. 3, og artikel 14, stk. 5,
         efter at have underrettet medlemsstaterne, og
         ud fra følgende betragtninger:
         A.   EX OFFICIO-UNDERSØGELSE

                     (1)

                     Europa-Kommissionen (»Kommissionen«) har besluttet på eget initiativ, i henhold til artikel 13, stk. 3, og artikel 14, stk. 5, i forordning (EU) 2016/1036 (»grundforordningen«), at undersøge den mulige omgåelse af antidumpingforanstaltningerne på importen af bordservice og køkkenartikler af keramisk materiale med oprindelse i Folkerepublikken Kina, og gøre denne import til genstand for registrering,

               B.   VARE

                     (2)

                     Den vare, der er genstand for den mulige omgåelse, er bordservice og køkkenartikler af keramisk materiale, med undtagelse af keramiske møller til krydderier og deres kværne af keramisk materiale, keramiske kaffemøller, keramiske knivslibere, keramiske slibestål, keramiske køkkenartikler til at skære, kværne, rive, skive, skrabe og skrælle og pizzasten af cordiritkeramik af den art, der anvendes til bagning af pizza eller brød, som i øjeblikket tariferes under KN-kode ex 6911 10 00, ex 6912 00 21, ex 6912 00 23, ex 6912 00 25 og ex 6912 00 29 (Taric-kode 6911100090, 6912002111, 6912002191, 6912002310, 6912002510 og 6912002910), og med oprindelse i Folkerepublikken Kina (i det følgende benævnt »den pågældende vare«).

                     (3)

                     Den undersøgte vare er den samme som den, der er beskrevet i foregående betragtning, og som i øjeblikket tariferes under de samme koder som den pågældende vare, der importeres under de Taric-tillægskoder, der er opført i bilaget (»den undersøgte vare«).

               C.   GÆLDENDE FORANSTALTNINGER

                     (4)

                     De i øjeblikket gældende foranstaltninger, der muligvis omgås, er de antidumpingforanstaltninger, der blev indført ved Rådets gennemførelsesforordning (EU) nr. 412/2013 (2), som ændret ved forordning (EU) 2017/1932 (3) (i det følgende benævnt »de gældende foranstaltninger«).

               D.   BEGRUNDELSE

                     (5)

                     Kommissionen har tilstrækkelige beviser for, at der sker en omorganisering af salgsmønstre og -kanaler for den pågældende vare.

                     (6)

                     Indikatorer for en sådan omorganisering af kanaler er en kraftig stigning eller et kraftigt fald i visse virksomheders eksportstatistikker, hvis man sammenligner tallene og tendenserne mellem 2014 og 2018. I nogle tilfælde kan den faktiske eksport fra visse virksomheder desuden overstige den produktion, de har angivet. Endelig er Kommissionen blevet underrettet om de igangværende toldmyndigheders undersøgelse af misbrug af virksomhedsspecifikke Taric-koder.

                     (7)

                     Det fremgår af disse indikatorer, at visse virksomheder, der i øjeblikket er pålagt en resttold på 36,1 % (Taric-tillægskode B999) eller virksomheder, der er omfattet af en individuel toldsats, sælger deres varer via andre virksomheder, som er pålagt en lavere told. En liste over de virksomheder, der eventuelt er involveret i en sådan praksis, er vedlagt i bilaget.

                     (8)

                     Denne omorganisering af kanaler medførte en ændring i handelsmønstret for eksporten fra Folkerepublikken Kina efter indførelsen af foranstaltningerne over for den pågældende vare, og er ikke i tilstrækkelig grad begrundet med andet end indførelsen af tolden.

                     (9)

                     Desuden tyder beviserne på, at de afhjælpende virkninger af de gældende antidumpingforanstaltninger over for den pågældende vare undergraves med hensyn til både mængde og pris. Importmængden af den undersøgte vare er steget betydeligt. Der er endvidere tilstrækkelige beviser for, at importen af den undersøgte vare finder sted til priser, der ligger under den ikke-skadevoldende pris, der blev fastsat ved den undersøgelse, som førte til de gældende foranstaltninger.

                     (10)

                     Endelig har Kommissionen tilstrækkelige beviser for, at priserne på den undersøgte vare dumpes i forhold til den normale værdi, der tidligere er fastsat for den pågældende vare.

                     (11)

                     Hvis det i løbet af undersøgelsen konstateres, at der foregår andre former for omgåelsespraksis, som er omfattet af grundforordningens artikel 13, end de ovennævnte, kan den pågældende praksis også blive undersøgt.

               E.   SAGSFORLØB

                     (12)

                     Set i lyset af ovenstående har Kommissionen konkluderet, at der foreligger tilstrækkelige beviser til at berettige indledningen af en undersøgelse, jf. grundforordningens artikel 13, stk. 3, og gøre importen af de undersøgte varer til genstand for registrering, jf. grundforordningens artikel 14, stk. 5.

               a)   Spørgeskemaer

                     (13)

                     For at indhente de oplysninger, som Kommissionen anser for nødvendige til sin undersøgelse, fremsender den spørgeskemaer til de kinesiske eksporterende producenter, der er opført i bilaget.

                     (14)

                     Under alle omstændigheder bør alle interesserede parter kontakte Kommissionen straks og senest inden for den frist, der er fastsat i artikel 3, stk. 1, i denne forordning. Fristen i denne forordnings artikel 3, stk. 2, gælder for alle interesserede parter.

                     (15)

                     Myndighederne i Folkerepublikken Kina vil blive underrettet om indledningen af undersøgelsen.

               b)   Indhentning af oplysninger og afholdelse af høringer

                     (16)

                     Alle interesserede parter, herunder EU-erhvervsgrenen, importører og alle relevante sammenslutninger opfordres til at tilkendegive deres synspunkter skriftligt og fremlægge dokumentation, forudsat at disse bemærkninger indgives inden fristen fastsat i artikel 3, stk. 2. Kommissionen kan desuden høre parterne, hvis de anmoder skriftligt herom og kan godtgøre, at der er særlige grunde til at høre dem.

               F.   REGISTRERING

                     (17)

                     I henhold til grundforordningens artikel 14, stk. 5, skal importen af den undersøgte vare gøres til genstand for registrering for at sikre, at der kan opkræves et passende beløb i antidumpingtold fra den dato, hvor der blev indført registrering af denne import, hvis det som resultat af undersøgelsen konstateres, at der forekommer omgåelse.

                     (18)

                     Enhver fremtidig forpligtelse udspringer af resultaterne af undersøgelsen. Med de oplysninger, der er tilgængelige på nuværende tidspunkt, særlig de indikatorer, i henhold til hvilke visse virksomheder, der i øjeblikket er pålagt en resttold på 36,1 % (Taric-tillægskode B999), eller virksomheder, der er omfattet af en individuel toldsats, sælger deres varer via andre virksomheder, som er pålagt en lavere told, er beløbet for den mulige fremtidige betalingsforpligtelse fastsat til niveauet for resttolden, som er en værditold på 36,1 % på cif-importværdien af den pågældende vare, der importeres under de Taric-tillægskoder, der er opført i denne forordnings bilag.

               G.   TIDSFRISTER

                     (19)

                     For at sikre en forsvarlig forvaltning bør der fastsættes frister, inden for hvilke:

                                 —

                                 berørte parter kan give sig til kende over for Kommissionen, fremsætte deres synspunkter skriftligt og indsende besvarelser af spørgeskemaer eller andre oplysninger, der skal tages i betragtning i forbindelse med undersøgelsen

                                 —

                                 interesserede parter skriftligt kan anmode om at blive hørt af Kommissionen.

                     (20)

                     Det skal bemærkes, at de proceduremæssige rettigheder, som er fastsat i grundforordningen, kun kan respekteres, hvis parterne giver sig til kende inden for de frister, der er fastsat i denne forordnings artikel 3.

               H.   MANGLENDE SAMARBEJDE

                     (21)

                     Hvis en af de interesserede parter nægter at give adgang til nødvendige oplysninger inden for de fastsatte frister eller lægger væsentlige hindringer i vejen for undersøgelsen, kan der træffes afgørelser, positive eller negative, på grundlag af de foreliggende faktiske oplysninger, jf. grundforordningens artikel 18.

                     (22)

                     Hvis det konstateres, at en interesseret part har givet urigtige eller vildledende oplysninger, skal der ses bort fra disse oplysninger, og der kan gøres brug af de foreliggende faktiske oplysninger, jf. grundforordningens artikel 18.

                     (23)

                     Hvis en interesseret part helt eller delvis undlader at samarbejde, og der derfor drages konklusioner på grundlag af de foreliggende faktiske oplysninger, jf. grundforordningens artikel 18, kan resultatet blive mindre gunstigt for denne part, end hvis den pågældende havde udvist samarbejdsvilje.

               I.   TIDSPLAN FOR UNDERSØGELSEN

                     (24)

                     Undersøgelsen vil i henhold til grundforordningens artikel 13, stk. 3, blive afsluttet senest ni måneder efter datoen for denne forordnings ikrafttræden.

               J.   BEHANDLING AF PERSONOPLYSNINGER

                     (25)

                     Det skal bemærkes, at personoplysninger, som indsamles i forbindelse med denne undersøgelse, vil blive behandlet i overensstemmelse med Europa-Parlamentets og Rådets forordning (EU) 2018/1725 (4).

               K.   HØRINGSKONSULENT

                     (26)

                     Interesserede parter kan anmode om, at høringskonsulenten i handelsprocedurer griber ind. Høringskonsulenten gennemgår anmodninger om aktindsigt, tvister med hensyn til dokumenternes fortrolighed, anmodninger om forlængelse af frister og eventuelle andre anmodninger vedrørende de interesserede parters og tredjeparters ret til forsvar, som kan opstå under proceduren.

                     (27)

                     Høringskonsulenten kan foranstalte høringer og mægle mellem den eller de interesserede parter og Kommissionens tjenestegrene for at sikre, at de interesserede parters ret til at forsvare sig udøves fuldt ud.

                     (28)

                     En anmodning om en høring med høringskonsulenten skal indgives skriftligt og begrundes. Høringskonsulenten vil analysere begrundelsen for anmodningen. Disse høringer bør kun finde sted, hvis spørgsmålene ikke allerede er blevet afklaret med Kommissionens tjenestegrene.

                     (29)

                     Anmodninger skal ingives i god tid og hurtigst muligt for at sikre en velordnet afvikling af procedurerne. Med henblik på dette bør interesserede parter anmode om, at høringskonsulenten griber ind hurtigst muligt efter den hændelse, der berettiger en sådan indgriben. I princippet skal de tidsrammer, der er fastsat i artikel 3 for at anmode om høringer med Kommissionens tjenestegrene, finde tilsvarende anvendelse på anmodninger om høringer med høringskonsulenten. Hvis anmodninger om høring indgives efter den relevante tidsrammes udløb, vil høringskonsulenten også undersøge årsagerne til sådanne sene anmodninger, karakteren af de spørgsmål, der er rejst, og virkningen af disse spørgsmål på retten til forsvar under behørig hensyntagen til god forvaltningsskik og rettidig afslutning af undersøgelsen.

                     (30)

                     Yderligere oplysninger og kontaktoplysninger findes på høringskonsulentens sider på Generaldirektoratet for Handels hjemmeside: http://ec.europa.eu/trade/trade-policy-and-you/contacts/hearing-officer/ —

               VEDTAGET DENNE FORORDNING

            Artikel 1
            Der indledes en undersøgelse i henhold til artikel 13, stk. 3, i forordning (EU) 2016/1036, med henblik på at fastslå, om importen til Unionen af bordservice og køkkenartikler af keramisk materiale med undtagelse af keramiske møller til krydderier og deres kværne af keramisk materiale, keramiske kaffemøller, keramiske knivslibere, keramiske slibestål, keramiske køkkenartikler til at skære, kværne, rive, skive, skrabe og skrælle og pizzasten af cordiritkeramik af den art, der anvendes til bagning af pizza eller brød, som i øjeblikket tariferes under KN-kode ex 6911 10 00, ex 6912 00 21, ex 6912 00 23, ex 6912 00 25 og ex 6912 00 29 (Taric-kode 6911100090, 6912002111, 6912002191, 6912002310, 6912002510 og 6912002910), med oprindelse i Folkerepublikken Kina, og som importeres under Taric-tillægskoderne opført i bilaget, omgår de foranstaltninger, der er indført ved Rådets gennemførelsesforordning (EU) nr. 412/2013.

            Artikel 2
            I medfør af artikel 13, stk. 3, og artikel 14, stk. 5, i forordning (EU) 2016/1036 skal toldmyndighederne tage de nødvendige skridt til registrering af den import til Unionen, som er angivet under de Taric-tillægskoder, der er opført i denne forordnings bilag.
            Registreringen ophører ni måneder efter datoen for denne forordnings ikrafttræden.

            Artikel 3

               1.   Interesserede parter skal give sig til kende ved at kontakte Kommissionen og anmode om de relevante spørgeskemaer senest 15 dage efter datoen for denne forordnings ikrafttræden.

               2.   Medmindre andet er angivet, skal interesserede parter give sig til kende over for Kommissionen, fremsætte deres synspunkter skriftligt og indsende besvarelser af spørgeskemaerne eller andre oplysninger senest 37 dage efter offentliggørelsen af denne forordning i Den Europæiske Unions Tidende, hvis der skal tages hensyn til deres bemærkninger i forbindelse med undersøgelsen.

               3.   Interesserede parter kan også anmode om at blive hørt af Kommissionen inden for samme frist på 37 dage.

               4.   Oplysninger, som indgives til Kommissionen i forbindelse med undersøgelser af handelspolitiske beskyttelsesforanstaltninger, må ikke være omfattet af ophavsrettigheder. Interesserede parter skal, inden de indgiver oplysninger og/eller data til Kommissionen, der er omfattet af tredjemands ophavsret, anmode indehaveren af ophavsrettighederne om en særlig tilladelse, der udtrykkeligt tillader Kommissionen a) at anvende oplysningerne og dataene i forbindelse med denne handelsbeskyttelsesprocedure og b) at forelægge interesserede parter, der er berørt af denne undersøgelse, oplysningerne og/eller dataene i en form, der gør det muligt for dem at udøve deres ret til forsvar.

               5.   Alle skriftlige indlæg, herunder de oplysninger, hvorom der anmodes i denne forordning, udfyldte spørgeskemaer og korrespondance fra interesserede parter, for hvilke der anmodes om fortrolig behandling, skal forsynes med påtegningen »Limited« (5). De parter, der indgiver oplysninger i løbet af undersøgelsen, opfordres til at begrunde deres anmodning om fortrolig behandling.

               6.   Parter, der indgiver oplysninger, der er forsynet med påtegningen »Limited«, anmodes om at indgive ikke-fortrolige sammendrag heraf, som forsynes med påtegningen »For inspection by interested parties«, jf. grundforordningens artikel 19, stk. 2. Disse sammendrag skal være tilstrækkeligt detaljerede til at sikre en rimelig forståelse af de fortrolige oplysningers egentlige indhold.

               7.   Hvis en part, der indsender fortrolige oplysninger, ikke kan give en god begrundelse for at anmode om fortrolig behandling eller undlader at indsende et ikke-fortroligt sammendrag heraf, der opfylder kravene til form og indhold, kan Kommissionen se bort fra disse oplysninger, medmindre det på et relevant grundlag og på tilfredsstillende måde kan godtgøres, at oplysningerne er korrekte.

               8.   Interesserede parter opfordres til at fremsætte deres bemærkninger og anmodninger pr. e-mail, herunder scannede fuldmagter og erklæringer, dog med undtagelse af omfattende besvarelser, der skal indleveres på en CD-ROM eller DVD, der enten afleveres personligt eller sendes anbefalet. Ved brug af e-mail udtrykker de interesserede parter accept af de regler, der gælder for elektronisk kommunikation, og som findes i dokumentet »korrespondance med Europa-Kommissionen i handelsbeskyttelsessager«, der er tilgængeligt på Generaldirektoratet for Handels websted: http://trade.ec.europa.eu/doclib/docs/2014/june/tradoc_152565.pdf. Interesserede parter skal anføre deres navn, adresse, telefonnummer og en gyldig e-mailadresse og sikre, at denne e-mailadresse er en fungerende officiel virksomhedspostkasse, som tjekkes dagligt. Når Kommissionen har modtaget disse kontaktoplysninger, vil den udelukkende kommunikere med de interesserede parter pr. e-mail, medmindre de udtrykkeligt har ønsket at modtage alle dokumenter fra Kommissionen på anden vis, eller medmindre dokumenternes art forudsætter brug af anbefalet post. Interesserede parter kan i ovenstående retningslinjer for kommunikation med interesserede parter finde supplerende regler og oplysninger om korrespondance med Kommissionen, herunder de principper, der gælder for indgivelse af bemærkninger pr. e-mail.
               Kommissionens postadresse:

                           Europa-Kommissionen

                           Generaldirektoratet for Handel

                           Direktorat H

                           Kontor: CHAR 04/039

                           1049 Bruxelles

                           BELGIEN

                           E-mail: TRADE-R700@ec.europa.eu

            Artikel 4
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 21. marts 2019.

                  På Kommissionens vegne

               Jean-Claude JUNCKER

                  Formand

            (1)  EUT L 176 af 30.6.2016, s. 21.

            (2)  Rådets gennemførelsesforordning (EU) nr. 412/2013 af 13. maj 2013 om indførelse af en endelig antidumpingtold og endelig opkrævning af den midlertidige told på importen af bordservice og køkkenartikler af keramisk materiale med oprindelse i Folkerepublikken Kina (EUT L 131 af 15.5.2013, s. 1).

            (3)  Kommissionens gennemførelsesforordning (EU) 2017/1932 af 23. oktober 2017 om ændring af Rådets gennemførelsesforordning (EU) nr. 412/2013 om indførelse af en endelig antidumpingtold og endelig opkrævning af den midlertidige told på importen af bordservice og køkkenartikler af keramisk materiale med oprindelse i Folkerepublikken Kina (EUT L 273 af 24.10.2017, s. 4).

            (4)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).

            (5)  Et dokument med påtegningen »Limited« er et fortroligt dokument i henhold til artikel 19 i Europa-Parlamentets og Rådets forordning (EU) 2016/1036 (EUT L 176 af 30.6.2016, s. 21) og artikel 6 i WTO-aftalen om anvendelse af artikel VI i GATT 1994 (antidumpingaftalen). Det er også beskyttet i henhold til artikel 4 i Europa-Parlamentets og Rådets forordning (EF) nr. 1049/2001 (EFT L 145 af 31.5.2001, s. 43).

            BILAG

                        Taric-tillægskode

                        Virksomhedens navn

                        Midlertidig toldsats (%)

                        B351

                        CHL Porcelain Industries Ltd

                        23,4

                        B353

                        Guangxi Province Beiliu City Laotian Ceramics Co., Ltd

                        22,9

                        B359

                        Beiliu Changlong Ceramics Co., Ltd

                        17,9

                        B360

                        Beiliu Chengda Ceramic Co., Ltd

                        17,9

                        B362

                        Beiliu Jiasheng Porcelain Co., Ltd

                        17,9

                        B383

                        Chaozhou Chengxi Jijie Art & Craft Painted Porcelain Fty.

                        17,9

                        B437

                        Guangdong Jinqiangyi Ceramics Co., Ltd

                        17,9

                        B446

                        Chaozhou Lianjun Ceramics Co., Ltd

                        17,9

                        B454

                        Chaozhou New Power Co., Ltd

                        17,9

                        B484

                        Chaozhou Xinde Ceramics Craft Factory

                        17,9

                        B492

                        Chaozhou Yaran Ceramics Craft Making Co., Ltd

                        17,9

                        B508

                        Dehua Kaiyuan Porcelain Industry Co., Ltd

                        17,9

                        B511

                        Dongguan Kennex Ceramic Ltd

                        17,9

                        B514

                        Evershine Fine China Co., Ltd

                        17,9

                        B517

                        Far East (Boluo) Ceramics Factory Co., Ltd

                        17,9

                        B519

                        Fengfeng Mining District Yuhang Ceramic Co. Ltd (»Yuhang«)

                        17,9

                        B543

                        Fujian Dehua Rongxin Ceramic Co., Ltd

                        17,9

                        B548

                        Fujian Dehua Xingye Ceramic Co., Ltd

                        17,9

                        B549

                        Fujian Dehua Yonghuang Ceramic Co., Ltd

                        17,9

                        B554

                        Fujian Jackson Arts and Crafts Co., Ltd

                        17,9

                        B556

                        Profit Cultural & Creative Group Corporation

                        17,9

                        B560

                        Fujian Quanzhou Shunmei Group Co., Ltd

                        17,9

                        B579

                        Guangxi Beiliu Guixin Porcelain Co., Ltd

                        17,9

                        B583

                        Guangxi Beiliu Rili Porcelain Co.,Ltd

                        17,9

                        B592

                        Hebei Dersun Ceramic Co., Ltd

                        17,9

                        B599

                        Hunan Fungdeli Ceramics Co., Ltd

                        17,9

                        B602

                        Hunan Huawei China Industry Co., Ltd

                        17,9

                        B610

                        Hunan Wing Star Ceramic Co., Ltd

                        17,9

                        B619

                        Joyye Arts & Crafts Co., Ltd

                        17,9

                        B627

                        Liling GuanQian Ceramic Manufacture Co., Ltd

                        17,9

                        B635

                        Liling Liuxingtan Ceramics Co., Ltd

                        17,9

                        B639

                        Liling Rongxiang Ceramic Co., Ltd

                        17,9

                        B641

                        Liling Santang Ceramics Manufacturing Co., Ltd

                        17,9

                        B645

                        Liling Top Collection Industrial Co., Ltd

                        17,9

                        B656

                        Meizhou Gaoyu Ceramics Co., Ltd

                        17,9

                        B678

                        Ronghui Ceramic Co., Ltd Liling Hunan China

                        17,9

                        B682

                        Shandong Zhaoding Porcelain Co., Ltd

                        17,9

                        B687

                        Shenzhen Donglin Industry Co., Ltd

                        17,9

                        B692

                        Shenzhen Fuxingjiayun Ceramics Co., Ltd

                        17,9

                        B693

                        Shenzhen Good-Always Imp. & Exp. Co. Ltd

                        17,9

                        B712

                        Tangshan Daxin Ceramics Co., Ltd

                        17,9

                        B724

                        Tangshan Redrose Porcelain Products Co., Ltd

                        17,9

                        B742

                        Xuchang Jianxing Porcelain Products Co., Ltd

                        17,9

                        B751

                        Yuzhou Huixiang Ceramics Co., Ltd

                        17,9

                        B752

                        Yuzhou Ruilong Ceramics Co., Ltd

                        17,9

                        B756

                        Zibo Boshan Shantou Ceramic Factory

                        17,9

                        B759

                        Zibo Fuxin Porcelain Co., Ltd

                        17,9

                        B762

                        Zibo Jinxin Light Industrial Products Co., Ltd

                        17,9

                        B956

                        Liling Taiyu Porcelain Industries Co., Ltd

                        17,9

                        B957

                        Liling Xinyi Ceramics Industry Ltd

                        17,9


title: Kommissionens gennemførelsesforordning (EU) 2019/465 af 21. marts 2019 om minimumssalgsprisen for skummetmælkspulver i forbindelse med den 34. dellicitation i den licitationsprocedure, der blev indledt ved gennemførelsesforordning (EU) 2016/2080

text:
                  22.3.2019

                  DA

                  Den Europæiske Unions Tidende

                  L 80/25

         KOMMISSIONENS GENNEMFØRELSESFORORDNING (EU) 2019/465
         af 21. marts 2019
         om minimumssalgsprisen for skummetmælkspulver i forbindelse med den 34. dellicitation i den licitationsprocedure, der blev indledt ved gennemførelsesforordning (EU) 2016/2080
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),
         under henvisning til Kommissionens gennemførelsesforordning (EU) 2016/1240 af 18. maj 2016 om gennemførelsesbestemmelser til Europa-Parlamentets og Rådets forordning (EU) nr. 1308/2013 for så vidt angår offentlig intervention og støtte til privat oplagring (2), særlig artikel 32, og
         ud fra følgende betragtninger:

                     (1)

                     Ved Kommissionens gennemførelsesforordning (EU) 2016/2080 (3) indledes der en procedure for salg af skummetmælkspulver ved licitation.

                     (2)

                     På grundlag af de bud, der er modtaget i forbindelse med den 34. dellicitation, bør der fastsættes en minimumssalgspris.

                     (3)

                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter—

               VEDTAGET DENNE FORORDNING:

            Artikel 1
            I forbindelse med den 34. dellicitation for salg af skummetmælkspulver inden for rammerne af den licitationsprocedure, der er indledt ved gennemførelsesforordning (EU) 2016/2080, og hvortil fristen for indgivelse af bud udløb den 19. marts 2019, fastsættes minimumssalgsprisen til 164,10 EUR/100 kg.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 21. marts 2019.

                  På Kommissionens vegne

                  For formanden

               Jerzy PLEWA

                  Generaldirektør

                  Generaldirektoratet for Landbrug og Udvikling af Landdistrikter

            (1)  EUT L 347 af 20.12.2013, s. 671.

            (2)  EUT L 206 af 30.7.2016, s. 71.

            (3)  Kommissionens gennemførelsesforordning (EU) 2016/2080 af 25. november 2016 om indledning af en licitationsprocedure for salg af skummetmælkspulver (EUT L 321 af 29.11.2016, s. 45).


title: Kommissionens gennemførelsesforordning (EU) 2019/574 af 4. april 2019 om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Paška sol« (BOB))

text:
                  11.4.2019

                  DA

                  Den Europæiske Unions Tidende

                  L 100/5

         KOMMISSIONENS GENNEMFØRELSESFORORDNING (EU) 2019/574
         af 4. april 2019
         om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Paška sol« (BOB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Kroatiens ansøgning om registrering af betegnelsen »Paška sol« er blevet offentliggjort i Den Europæiske Unions Tidende (2), jf. artikel 50, stk. 2, litra a), i forordning (EU) nr. 1151/2012.

                     (2)

                     Da Kommissionen ikke har modtaget indsigelser, jf. artikel 51 i forordning (EF) nr. 1151/2012, skal betegnelsen »Paška sol« registreres —

               VEDTAGET DENNE FORORDNING:

            Artikel 1
            Betegnelsen »Paška sol« (BOB) registreres.
            Betegnelsen i stk. 1 henviser til et produkt i kategori 2.6. Salt i bilag XI til Kommissionens gennemførelsesforordning (EU) nr. 668/2014 (3).

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 4. april 2019.

                  På Kommissionens vegne

                  For formanden

               Phil HOGAN

                  Medlem af Kommissionen

            (1)  EUT L 343 af 14.12.2012, s. 1.

            (2)  EUT C 449 af 13.12.2018, s. 17.

            (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).


title: Kommissionens gennemførelsesforordning (EU) 2019/575 af 4. april 2019 om beskyttelse i henhold til artikel 99 i Europa-Parlamentets og Rådets forordning (EU) nr. 1308/2013 af betegnelsen »Cebreros« (BOB)

text:
                  11.4.2019

                  DA

                  Den Europæiske Unions Tidende

                  L 100/6

         KOMMISSIONENS GENNEMFØRELSESFORORDNING (EU) 2019/575
         af 4. april 2019
         om beskyttelse i henhold til artikel 99 i Europa-Parlamentets og Rådets forordning (EU) nr. 1308/2013 af betegnelsen »Cebreros« (BOB)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 99, og
         ud fra følgende betragtninger:

                     (1)

                     Kommissionen har i henhold til artikel 97, stk. 2 og 3, i forordning (EU) nr. 1308/2013 gennemgået Spaniens ansøgning om registrering af betegnelsen »Cebreros« og offentliggjort den i Den Europæiske Unions Tidende (2).

                     (2)

                     Kommissionen har ikke modtaget indsigelser i henhold til artikel 98 i forordning (EU) nr. 1308/2013.

                     (3)

                     Betegnelsen »Cebreros« bør beskyttes i henhold til artikel 99 i forordning (EU) nr. 1308/2013 og opføres i det register, der er omhandlet i samme forordnings artikel 104.

                     (4)

                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

               VEDTAGET DENNE FORORDNING:

            Artikel 1
            Betegnelsen »Cebreros« (BOB) beskyttes.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 4. april 2019.

                  På Kommissionens vegne

                  For formanden

               Phil HOGAN

                  Medlem af Kommissionen

            (1)  EUT L 347 af 20.12.2013, s. 671.

            (2)  EUT C 438 af 5.12.2018, s. 2.


title: Kommissionens gennemførelsesforordning (EU) 2019/716 af 30. april 2019 om ændring af gennemførelsesforordning (EU) nr. 22/2013 og (EU) nr. 540/2011 for så vidt angår godkendelsesbetingelserne for aktivstoffet cyflumetofen (EØS-relevant tekst.)

text:
                  10.5.2019

                  DA

                  Den Europæiske Unions Tidende

                  L 122/39

         KOMMISSIONENS GENNEMFØRELSESFORORDNING (EU) 2019/716
         af 30. april 2019
         om ændring af gennemførelsesforordning (EU) nr. 22/2013 og (EU) nr. 540/2011 for så vidt angår godkendelsesbetingelserne for aktivstoffet cyflumetofen
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig det andet alternativ i artikel 21, stk. 3, og artikel 78, stk. 2, og
         ud fra følgende betragtninger:

                     (1)

                     I henhold til Kommissionens gennemførelsesforordning (EU) nr. 22/2013 (2) godkendes aktivstoffet cyflumetofen og den deraf følgende indsættelse af cyflumetofen i bilaget til Kommissionens gennemførelsesforordning (EU) nr. 540/2011 (3). I henhold til gennemførelsesforordning (EU) nr. 22/2013 godkendes også indgivelsen af yderligere bekræftende oplysninger om de mulige mutagene egenskaber ved metabolitten B3 og eksponering herfor via kosten samt om risikoen ved cyflumetofen for akvatiske hvirveldyr.

                     (2)

                     Ansøgeren forelagde yderligere oplysninger med henblik på at udelukke mulige mutagene egenskaber ved metabolitten B3 og bekræfte en acceptabel risiko for akvatiske hvirveldyr.

                     (3)

                     Nederlandene vurderede de yderligere oplysninger, som ansøgeren havde forelagt. Landet fremlagde den 6. oktober 2015 sin vurdering i form af et tillæg til udkastet til vurderingsrapport for de øvrige medlemsstater, Kommissionen og Den Europæiske Fødevaresikkerhedsautoritet (i det følgende benævnt »autoriteten«).

                     (4)

                     Medlemsstaterne, ansøgeren og autoriteten blev hørt og bedt om at fremsætte bemærkninger til den rapporterende medlemsstats vurdering. Den 25. februar 2016 offentliggjorde autoriteten en teknisk rapport (4), hvori resultatet af denne høring om cyflumetofen opsummeres.

                     (5)

                     Kommissionen hørte autoriteten yderligere vedrørende vurderingen af metabolitten B3. Autoriteten offentliggjorde sin konklusion (5) om vurderingen af de supplerende oplysninger den 5. december 2016.

                     (6)

                     Autoriteten vurderede, at der ifølge de supplerende oplysninger fra ansøgeren bekræftes en acceptabel risiko for akvatiske hvirveldyr ud fra en livscyklusbetragtning. Litra c) i bilaget til gennemførelsesforordning (EU) nr. 22/2013 bør derfor betragtes som behandlet. For så vidt angår metabolitten B3 kan et genotoksisk potentiale imidlertid ikke udelukkes fra de supplerende oplysninger, der er forelagt i henhold til litra a) og b) i bilaget til gennemførelsesforordning (EU) nr. 22/2013.

                     (7)

                     Udkastet til vurderingsrapport, tillægget og autoritetens konklusioner blev behandlet af medlemsstaterne og Kommissionen i Den Stående Komité for Planter, Dyr, Fødevarer og Foder, og behandlingen blev afsluttet den 22. marts 2019 med Kommissionens reviderede vurderingsrapport om cyflumetofen.

                     (8)

                     Ansøgeren fik mulighed for at fremsætte bemærkninger til den ajourførte og reviderede vurderingsrapport.

                     (9)

                     Kommissionen har konkluderet, at de supplerende oplysninger ikke er tilstrækkelige til at udelukke metabolitten B3's genotoksiske potentiale, og at de godkendelsesbetingelser, der er fastsat i bilaget til gennemførelsesforordning (EU) nr. 540/2011, bør begrænses for at sikre, at anvendelsen af produkter, der indeholder cyflumetofen, er acceptable, særlig for så vidt angår eksponering af grundvandet for metabolitten B3.

                     (10)

                     I henhold til artikel 21, stk. 3, i forordning (EF) nr. 1107/2009 sammenholdt med samme forordnings artikel 6 er det derfor nødvendigt og hensigtsmæssigt at begrænse godkendelsen af cyflumetofen.

                     (11)

                     Gennemførelsesforordning (EU) nr. 22/2013 og (EU) nr. 540/2011 bør derfor ændres.

                     (12)

                     Medlemsstaterne bør have tid til at ændre eller tilbagekalde godkendelser af plantebeskyttelsesmidler, der indeholder cyflumetofen, og som ikke opfylder de begrænsede godkendelsesbetingelser.

                     (13)

                     For plantebeskyttelsesmidler, der indeholder cyflumetofen, og for hvilke medlemsstaterne bevilger en afviklingsperiode i henhold til artikel 46 i forordning (EF) nr. 1107/2009, bør en sådan periode udløbe senest 12 måneder efter nærværende forordnings ikrafttræden.

                     (14)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Ændring af gennemførelsesforordning (EU) nr. 22/2013
            Bilag I til gennemførelsesforordning (EU) nr. 22/2013 ændres i overensstemmelse med bilag I til nærværende forordning.

            Artikel 2
            Ændring af gennemførelsesforordning (EU) nr. 540/2011
            Bilaget til gennemførelsesforordning (EU) nr. 540/2011 ændres i overensstemmelse med bilag II til nærværende forordning.

            Artikel 3
            Overgangsforanstaltninger
            Om nødvendigt skal medlemsstaterne tilbagekalde eller ændre godkendelser af plantebeskyttelsesmidler, der indeholder cyflumetofen som aktivstof senest den 30. november 2019.

            Artikel 4
            Afviklingsperiode
            Eventuelle afviklingsperioder, som medlemsstaterne indrømmer i henhold til artikel 46 i forordning (EF) nr. 1107/2009, skal være så korte som muligt og udløbe senest den 30. maj 2020.

            Artikel 5
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 30 april 2019.

                  På Kommissionens vegne

               Jean-Claude JUNCKER

                  Formand

            (1)  EUT L 309 af 24.11.2009, s. 1.

            (2)  Kommissionens gennemførelsesforordning (EU) nr. 22/2013 af 15. januar 2013 om godkendelse af aktivstoffet cyflumetofen, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011 (EUT L 11 af 16.1.2013, s. 8).

            (3)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).

            (4)  Den Europæiske Fødevaresikkerhedsautoritet (EFSA), 2016. Technical report on the outcome of the consultation with Member States, the applicant and EFSA on the pesticide risk assessment for cyflumetofen in light of confirmatory data. EFSA supporting publication 2016:EN-997, 25 s.

            (5)  Den Europæiske Fødevaresikkerhedsautoritet (EFSA), 2016. Konklusion om peerevalueringen af vurderingen af pesticidrisikoen ved aktivstoffet cyflumetofen i lyset af bekræftende data. EFSA Journal 2016;14(12):4635, 20 s. doi:10.2903/j.efsa.2016.4635.

            BILAG I
            I bilag I i gennemførelsesforordning (EU) nr. 22/2013 affattes kolonnen »Særlige bestemmelser« således:
            »Plantebeskyttelsesmidler, der indeholder cyflumetofen, må kun godkendes til anvendelser, hvis indholdet af metabolitten B3 i grundvandet forventes at være lavere end 0,1 μg/L.
            Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i den reviderede vurderingsrapport om cyflumetofen, særlig tillæg I og II, som færdigbehandlet i Den Stående Komité for Fødevarekæden og Dyresundhed den 20. november 2012.
            Ved denne samlede vurdering skal medlemsstaterne være særligt opmærksomme på:

                        —

                        beskyttelsen af brugere og arbejdstagere

                        —

                        beskyttelsen af grundvandet, særlig med hensyn til metabolitten B3, når aktivstoffet anvendes i områder med følsom jordbund og/eller ekstreme vejrforhold

                        —

                        beskyttelsen af drikkevandet

                        —

                        risikoen for vandorganismer.

                  Anvendelsesbetingelserne skal omfatte risikobegrænsende foranstaltninger, hvis det er relevant.«

            BILAG II
            Kolonnen »Særlige bestemmelser« i række 31, cyflumetofen, i del B i bilaget til gennemførelsesforordning (EU) nr. 540/2011 affattes således:
            »Plantebeskyttelsesmidler, der indeholder cyflumetofen, må kun godkendes til anvendelser, hvis indholdet af metabolitten B3 i grundvandet forventes at være lavere end 0,1 μg/L.
            Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i den reviderede vurderingsrapport om cyflumetofen, særlig tillæg I og II, som færdigbehandlet i Den Stående Komité for Fødevarekæden og Dyresundhed den 20. november 2012.
            Ved denne samlede vurdering skal medlemsstaterne være særligt opmærksomme på:

                        —

                        beskyttelsen af brugere og arbejdstagere

                        —

                        beskyttelsen af grundvandet, særlig med hensyn til metabolitten B3, når aktivstoffet anvendes i områder med følsom jordbund og/eller ekstreme vejrforhold

                        —

                        beskyttelsen af drikkevandet

                        —

                        risikoen for vandorganismer.

                  Anvendelsesbetingelserne skal omfatte risikobegrænsende foranstaltninger, hvis det er relevant.«